S-105/2017

Mál þetta sem var dómtekið 18. maí höfðaði lögreglustjórinn á Norðurlandi eystra hér fyrir dómi þann 25. apríl 2017 með ákæru á hendur Ó-kk-þgf S-kk-þgf, kt. 040796-3479, Ketilsbraut 17, Húsavík og [A],

,,...gegn ákærða Ó-kk-þgf fyrir umferðarlagabrot og báðum fyrir þjófnað, með því að hafa laugardaginn 5. nóvember 2016 staðið saman að því að stela vefmyndavél af gerðinni Microsoft Live Cam að verðmæti 16.900 krónur úr versluninni [...] og gegn Ó-kk-þgf fyrir að hafa þegar verslunarstjóri verslunarinnar [C], kt. [...] reyndi að hindra för ákærða [A] eftir að hann hafði hlaupið út úr versluninni og í bifreið Ó-kk-ef [...], sem stóð í gangi fyrir utan verslunina, bakkað með vítaverðum hætti, of hratt og án nægilegrar aðgæslu þannig að hann ók á verslunarstjórann sem síðast kastaðist upp á vélarlok bifreiðarinnar og á jörðina og ekið síðan viðstöðulaust af vettvangi án þess að huga að meiðslum þess sem hann ók á. [...]“

Brot ákærða eru talin varða við 1. mgr. 244. gr. almennra hegningarlaga nr. 19/1940 og 1. mgr. og 2. mgr. 10. gr., 1. mgr. 17. gr. og 1. mgr. 36. gr., sbr. 1. mgr. 100. gr. umferðarlaga nr. 50/1987 með síðari breytingum.

Þess er krafist að ákærði verði dæmdur til refsingar og sviptingar ökuréttar samkvæmt 101. gr. umferðarlaga.

Við þingfestingu var ákveðið að skilja þátt ákærða frá málinu og dæma um hann sér í lagi.

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi gerst sekur um þá háttsemi sem í ákæru er lýst og þar er rétt heimfærð til refsiákvæða. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

Refsingu ákærða ber að tiltaka sem hegningarauka, sbr. 78. gr. almennra hegningarlaga, við sekt að fjárhæð 194.000 krónur og sviptingu ökuréttar í 12 mánuði, sem ákærði sætti samkvæmt sátt við lögreglustjórann á Norðurlandi eystra þann 22. desember 2016.

Ákærði framdi brotin undir áhrifum fíkniefna. Hann hefur lagt fram vottorð um að hann hafi þegar eftir þau farið í meðferð. Hann sagði fyrir dómi að hann sæi afar mikið eftir verknaðinum og hefði beðið verslunarstjórann afsökunar. Litið verður til þessa við ákvörðun refsingar. Einnig verður litið til þess að verðmæti hins stolna var lítið, en til þyngingar er að ákærði framdi þjófnaðarbrotið í félagi við annan mann. Að þessu gættu ákveðst refsing ákærða fangelsi í 30 daga, skilorðsbundið eins og greinir í dómsorði og sekt að fjárhæð 50.000 krónur, sem skal greiðast innan fjögurra vikna frá birtingu þessa dóms að telja, en ákærði ella sæta fangelsi í fjóra daga.

Með vísan til 1. mgr. 101. gr. umferðarlaga, sbr. 25. gr. laga nr. 44/1993, verður ákærði sviptur ökurétti í fjóra mánuði frá 22. desember 2017 að telja.

Við rannsókn málsins var aflað læknisvottorðs um áverka verslunarstjórans. Ekkert er byggt á þessu vottorði í ákæru og verður ákærði ekki dæmdur til greiðslu kostnaðar af öflun þess. Hann verður dæmdur til að greiða þóknun skipaðs verjanda síns eins og hún er ákveðin í dómsorði að virðisaukaskatti meðtöldum.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, Ó-kk-nf S-kk-nf, sæti fangelsi í 30 daga og greiði 50.000 krónur í sekt.

Fresta ber fullnustu fangelsisrefsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Fangelsi í fjóra daga komi í stað sektarinnar verði hún ekki greidd innan fjögurra vikna frá birtingu þessa dóms að telja.

Ákærði er sviptur ökurétti í fjóra mánuði frá 22. desember 2017 að telja.

Ákærði greiði þóknun skipaðs verjanda síns, A-kvk-ef S-kvk-ef hæstaréttarlögmanns, 105.400 krónur.